Ertebøllekulturen blev opdaget i [[1849]], da der i en skaldynge ved [[Meilgård]] på [[Djursland]]<ref>Bibby, s. 80</ref> blandt andet blev fundet en kam af ben foruden andre levn fra menneskelig virksomhed. Begrebet opnåede arkæologisk anerkendelse i [[1850]], da arkæologen [[Jens Jacob Asmussen Worsaae]], professor i zoologi i [[København]] [[Japetus Steenstrup]] og geologen [[Johan Georg Forchhammer]]<ref name="Bi 81"/> foretog en fælles udgravning af en skaldynge ved [[Krabbesholm (Skive)|Krabbesholm]] i det nordvestlige [[Jylland]]. Forskerne konkluderede, at skaldyngerne og de levn fra menneskelig virksomhed, der blev fundet i dem, måtte stamme fra en særegen jæger- og samlerlivsform.<ref name="Bi 81">Bibby, s. 81</ref>
Historie